**Likumprojekta „Grozījumi likumā „Par interešu konflikta novēršanu valsts amatpersonu darbībā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrija ir izstrādājusi grozījumus likumā „Par interešu konflikta novēršanu valsts amatpersonu darbībā”, ievērojot grozījumus Latvijas Republikas Zemessardzes likumā, kuri paredz iespēju zemessargam uzdot pildīt profesionālā dienesta karavīra amata pienākumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 18.jūnijā stājās spēkā grozījumi Latvijas Republikas Zemessardzes likumā, kas paredz iespēju zemessargiem aizvietot prombūtnē esošus profesionālā dienesta karavīrus un aizpildīt vakances ar atbilstošiem speciālistiem, kas pilda dienestu Zemessardzē. Šīs izmaiņas dod iespēju zemessargiem iegūt jaunu pieredzi vai bijušajiem profesionālā dienesta karavīriem, kas iestājušies Zemessardzē, saglabāt savas profesionālās iemaņas un ciešu saikni ar Nacionālajiem bruņotajiem spēkiem (turpmāk – NBS), pildot karavīra amata pienākumus. Tādējādi zemessargam, kuram ir attiecīgajam amatam noteiktā izglītība un kvalifikācija, uz laiku līdz karavīra iecelšanai amatā vai līdz brīdim, kad karavīrs atgriežas no ilgstošas prombūtnes (piemēram, no bērna kopšanas atvaļinājuma), bet ne ilgāk par pusotru gadu, var uzdot pildīt prombūtnē esoša karavīra vai vakanta karavīra amata pienākumus.Saskaņā ar likuma „Par interešu konflikta novēršanu valsts amatpersonu darbībā” 4.panta pirmās daļas 22.punktu Nacionālo bruņoto spēku profesionālā dienesta karavīrs ir uzskatāms par valsts amatpersonu. Likuma „Par interešu konflikta novēršanu valsts amatpersonu darbībā” 7.panta astotajā daļā noteikts, ka NBS profesionālā dienesta karavīriem un civilajiem darbiniekiem ir atļauts savienot valsts amatpersonas amatu ar citu amatu, uzņēmuma līgumu, pilnvarojuma izpildi vai saimniecisko darbību individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu „Par iedzīvotāju ienākuma nodokli”, ja šī savienošana nerada interešu konfliktu un ir saņemta NBS komandiera vai viņa pilnvarotas amatpersonas rakstveida atļauja. NBS komandierim vai viņa pilnvarotai personai likumā ir noteikts uzdevums nodrošināt un kontrolēt situāciju NBS saistībā ar karavīru amatu savienošanu ar citiem amatiem, kas savukārt nodrošina uzticības vairošanu valsts pārvaldei. Tādējādi uz zemessargu, kuram uzdots pildīt karavīra amata pienākumus, būtu attiecināmi tie paši likumā „Par interešu konflikta novēršanu valsts amatpersonu darbībā” noteiktie ierobežojumi un nosacījumi, kas ir noteikti profesionālā dienesta karavīram.Pēc 2010.gada 11.marta grozījumiem Nacionālo bruņoto spēku likumā, kas stājās spēkā 2010.gada 1.aprīlī, Nacionālo bruņoto spēku veidu komandieru amati vairs nepastāv. Tā kā atbilstoši Nacionālo bruņoto spēku likuma 3.panta pirmajai daļai Nacionālo bruņoto spēku sastāvā ietilpst regulārie spēki un Zemessardze, 7.panta septītajā daļā vārdi „Nacionālo bruņoto spēku veidu komandieriem” aizstāti ar vārdiem „Nacionālo bruņoto spēku regulāro spēku vienību un Zemessardzes komandieriem”.Atbilstoši likuma „Par interešu konflikta novēršanu valsts amatpersonu darbībā” 13.panta trešās daļas 6.punktam par dāvanu šā likuma izpratnē nav uzskatāmi pakalpojumi un atlaides, ko NBS profesionālā dienesta karavīriem, kuri bijuši starptautisko operāciju dalībnieki, piedāvā komercsabiedrības, individuālie komersanti, kā arī zemnieku un zvejnieku saimniecības. Saskaņā ar Latvijas Republikas Zemessardzes likuma 32.pantu zemessargi var piedalīties starptautiskajās operācijās. Tādēļ likumā „Par interešu konflikta novēršanu valsts amatpersonu darbībā” karavīriem noteiktos pakalpojumu un atlaižu saņemšanas nosacījumus nepieciešams attiecināt arī uz zemessargiem, kuri bijuši starptautisko operāciju dalībnieki. |
| 3. | Projekta izstrādē iesaistītās institūcijas | Nacionālie bruņotie spēki, Aizsardzības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemessargi |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Aizsardzības ministrija, Nacionālie bruņotie spēki |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Aizsardzības ministrs R.Vējonis

Vīza: valsts sekretārs J.Sārts

22.05.2015. 13:55

677

V.Upeniece

Vita.Upeniece@mod.gov.lv, 67335077